O‘zbekiston Respublikasi Davlat arxitektura va qurilish qo‘mitasi faoliyatini takomillashtirish chora-tadbirlari to‘g‘risida

O‘zbekiston Respublikasi Prezidentining “Kapital qurilishda iqtisodiy islohotlarni yanada chuqurlashtirishning asosiy yo‘nalishlari to‘g‘risida” 2003-yil 6-maydagi PF-3240-son Farmonini bajarish yuzasidan hamda O‘zbekiston Respublikasi Davlat arxitektura va qurilish qo‘mitasi faoliyatini takomillashtirish, kapital qurilishda iqtisodiy islohotlarni yanada chuqurlashtirish masalalarida uning mas’uliyatini oshirish maqsadida Vazirlar Mahkamasi qaror qiladi:
 3. O‘zbekiston Respublikasi Davlat arxitektura va qurilish qo‘mitasi raisiga xodimlarning cheklangan soni doirasida raisning to‘rt nafar, shu jumladan bir nafar birinchi o‘rinbosari hamda 9 kishidan iborat hay’at bo‘lishiga ruxsat berilsin. 
 O‘zbekiston Respublikasi Davlat arxitektura va qurilish qo‘mitasi raisiga xodimlarning cheklangan soni va mehnatga haq to‘lash fondi doirasida Qo‘mita markaziy apparatining tasdiqlangan tuzilmasiga o‘zgartirish kiritish huquqi berilsin. 
 4. O‘zbekiston Respublikasi Iqtisodiyot vazirligi, Moliya vazirligi hamda Davlat arxitektura va qurilish qo‘mitasining mazkur Qo‘mita tarkibida:
 Iqtisodiyot va qurilishni tashkil etish, yangi texnologiyalar ilmiy-tadqiqot instituti negizida Kapital qurilishda iqtisodiy islohotlar va narxlarni shakllantirish markazini tashkil etish;
 Pudrat savdolarini (tendyerlarni) tashkil etish respublika boshqarmasi hamda O‘zbekiston Respublikasi Davlat arxitektura va qurilish qo‘mitasi Davlat idoradan tashqari ekspertiza bosh boshqarmasining kapital qurilishda narxlarni shakllantirish mintaqaviy markazlari negizida Qurilishda tanlov savdolari va narxlarni shakllantirish hududiy konsalting markazlari tashkil etish; 
 Davlat arxitektura-qurilish nazorati bosh boshqarmasining Standartlashtirish va sertifikatlash boshqarmasi negizida xo‘jalik hisobidagi Qurilishda standartlashtirish va sertifikatlash respublika markazini tashkil etish to‘g‘risidagi taklifiga rozilik berilsin. 
 O‘zbekiston Respublikasi Davlat arxitektura va qurilish qo‘mitasi bir oy muddatda Kapital qurilishda iqtisodiy islohotlar va narxlarni shakllantirish markazi hamda Qurilishda standartlashtirish va sertifikatlash respublika markazining tuzilmasini va Markazlar to‘g‘risidagi nizomlarni tasdiqlasin. 
 6. Belgilab qo‘yilsinki, O‘zbekiston Respublikasi Davlat arxitektura va qurilish qo‘mitasi faoliyatini joriy moliyalashtirish O‘zbekiston Respublikasi Davlat budjeti mablag‘lari va budjetdan tashqari manbalar, shu jumladan davlat ekspertizasi hududiy boshqarmalari, davlat arxitektura-qurilish nazorati inspeksiyalari hamda Qurilishda tanlov savdolari va narxlarni shakllantirish hududiy konsalting markazlari daromadlaridan 10 foiz ajratmalar hisobiga amalga oshiriladi. 
 7. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari O‘zbekiston Respublikasi Davlat arxitektura va qurilish qo‘mitasi bilan birgalikda Qurilishda tanlov savdolari va narxlarni shakllantirish hududiy konsalting markazlarini yuklangan vazifalarni bajarish, shu jumladan narxlarni shakllantirish masalalari bo‘yicha kerakli materiallar va axborotlar taqdim etish uchun zarur shart-sharoitlar bilan ta’minlasinlar
 9. O‘zbekiston Respublikasi Hukumatining 8-ilovaga muvofiq qarorlari o‘z kuchini yo‘qotgan deb hisoblansin. 
 10. Vazirliklar va idoralar bir oy muddatda idoraviy normativ-huquqiy hujjatlarga mazkur qarordan kelib chiquvchi o‘zgartirish va qo‘shimchalar kiritsinlar. 
 11. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari K.N. To‘laganov zimmasiga yuklansin.
 1. Vazirlar Mahkamasining “O‘zbekiston Respublikasi Davlat arxitektura-qurilish nazorati bosh boshqarmasi to‘g‘risidagi va Davlat idoradan tashqari ekspertiza bosh boshqarmasi to‘g‘risidagi nizomlarni tasdiqlash haqida” 1995-yil 26-yanvardagi 19-son qarori (O‘zbekiston Respublikasi QT, 1995-y., 1-son, 2-modda). 
 2. Vazirlar Mahkamasining 1998-yil 11-apreldagi 146-f-son farmoyishi.
 3. Vazirlar Mahkamasining “Xorijiy investitsiyalar ishtirokidagi ustuvor investitsiya loyihalarini amalga oshirish chora-tadbirlari to‘g‘risida” 1999-yil 9-apreldagi 165-son qarori. 
 4. Vazirlar Mahkamasining “O‘zbekiston Respublikasi Davlat arxitektura va qurilish qo‘mitasi to‘g‘risidagi nizomni va uning tuzilmasini tasdiqlash haqida” 1999-yil 8-noyabrdagi 492-son qarori (O‘zbekiston Respublikasi QT, 1999-y., 11-son, 63-modda). 
 5. Vazirlar Mahkamasining “Arxitektura va qurilish sohasidagi ishlarni tashkil etish va nazoratni takomillashtirish chora-tadbirlari to‘g‘risida” 2000-yil 27-apreldagi 165-son qarorining 5 va 6-bandlari hamda qarorga 2, 3 va 4-ilovalar. 
 6. Vazirlar Mahkamasining “Kapital qurilishda iqtisodiy islohotlarni chuqurlashtirishga doir qo‘shimcha chora-tadbirlar to‘g‘risida” 2000-yil 5-avgustdagi 305-son qaroriga 3-ilova hamda qarorga 5-ilovaning 1-bandi (O‘zbekiston Respublikasi QT, 2000-y., 8-son, 48-modda). 
 7. Vazirlar Mahkamasining 2001-yil 30-martdagi 169-f-son farmoyishi 1-bandining ikkinchi xatboshi hamda farmoyishga 1-ilova 4-bandining birinchi xatboshi.